जलेसर से सपा के पूर्व विधायक अनार सिंह दिवाकर ने शहर के होटल शिखर में रविवार सुबह अपनी लाइसेंसी रिवाल्वर से गोली मारकर आत्महत्या कर ली। उन्होंने एक सुसाइड नोट भी छोड़ा है जिसमें दिल्ली में रहने वाले पांच लोगों को इसके लिए जिम्मेदार बताते हुए उनके नामों का खुलासा किया है। उनके साथ कारोबार करने वाले इन लोगों पर 350 करोड़ रुपये का गोलमाल करने का आरोप लगाया गया है। पुलिस ने होटल को सील कर शव को पोस्टमार्टम को भिजवाया दिया है।